section_heading: Arheološka istraživanja
paragraph_text: Jezik na pločicama iz Hattuše konačno je odgonetnuo češki jezikoslovac Bedřich Hrozný, koji je 24. prosinca 1915. objavio svoje rezultate u predavanju pred Bliskoistočnim društvom u Berlinu. Knjiga o otkriću je objavljena u Leipzigu 1917. godine, s naslovom Die Sprache der Hethiter; Ihre Struktur und ihre Zugehörigkeit zur Indogermanischen Sprachfamilie ("Jezik Hetita; njegova struktura i članstvo u indoeuropskoj jezičnoj porodici").